Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: cselekmény, legfeljebb államigazgatási célú adatkezelés lehet [a rendõrségrõl szóló 1994. évi XXXIV. törvény (Rtv.)
Paragraph Index: 604

9. § (5) bekezdése szerint hivatalból kell anyakönyvezni a születést, ha bejelentésre kötelezett nincs, vagy a kötelezett a bejelentést elmulasztotta. Ilyen esetben az anyakönyvvezetõ gondoskodik a szükséges adatok beszerzésérõl. A 12. § (1) bekezdése alapján az anyakönyvezést – az esemény idõpontjától számítva – legfeljebb harminc napra el lehet halasztani, ha a születés bejelentésekor valamennyi anyakönyvi adat nem áll rendelkezésre, és a hiányt elõreláthatólag pótolni lehet. Az anyakönyvvezetõ a hiányzó adatok pótlására hivatalból intézkedik, illetõleg a szülõket erre felszólítja. A jelenleg hatályos jogszabályi rendelkezések alapján amenynyiben az anyakönyvvezetõ hitelt érdemlõen tudomással bír az újszülött adatairól, azokat célszerû a nyilvántartásban rögzíteni. Ha az anya tagadja, hogy övé lenne a gyermek – mivel az anyakönyvvezetõ nem nyomozóhatóság, nem folytathat le bizonyítási eljárást – képzelt szülõk adatait kell bejegyezni. A biztos korábbi észrevételei ellenére a BM rendelet tervezete változatlan formában tartalmazta a kifogásolt szabályozást. (A kézirat leadásáig a rendelet még nem került kihirdetésre a ben.) Mindezek alapján ez évben ismételten meg kell állapítanunk, hogy indokolt és szükséges lenne az anyakönyvi eljárásra vonatkozó szabályok átfogó módosítása, az alkotmánnyal és az adatvédelmi törvénnyel való összhang megteremtése. Szabálysértési eljárás Az adatvédelmi biztos közleményt adott ki a szabálysértési és államigazgatási határozatok írásbeli közlésével kapcsolatban. (A közlemény a Mellékletben található.) Az eljáró hatóságok gyakorlata, hogy a „határozatot kapják” cím alatt feltüntetik valamennyi érintett nevét és címét, komoly sérelmet okozva ezzel az ügyfél vagy a sértett számára. Ezt példázza az az ügy is, amelyben a panaszos azt sérelmezte, hogy a tûzvédelmi szabályok megsértése miatt a társasház több tulajdonosával szemben indított szabálysértési eljárás során az önkormányzati szabálysértési hatóság egy eljárás keretében bírálta el az ügyet, így személyes adatai (és maga a szabálysértés ténye is) a többi tulajdonostárs számára is ismertté vált. A közlemény megjelenését követõen önkormányzati szakemberek fordultak az adatvédelmi biztoshoz azzal a kérdéssel, hogy a közleményben foglaltak gyakorlati megvalósítása hogyan oldható meg. A szabálysértésekrõl

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes